"Ütle lastele, et armastan neid." Jumal
Tere tulemast vaatama saadet "Evangeeliumi tõed"!
Õpetuste sarja, mis keskendub
Jumala tingimusteta armastusele ja armule.
Siinkohal aga Andrew Wommack isiklikult.
Tere tulemast vaatama me saadet!
Olen siiani rääkinud sellest, kes ja milline on kristlane
ja mida see tõeliselt nõuab, et omada suhet Jumalaga?
Selle kohta on palju erinevat valeinfot liikvel.
Seda ka inimeste seas,
kes ei käi isegi kirikus ega pea end kristlaseks.
Enamus neist ütleks, et Jumal hindab meid selle põhjal,
kas meis olev hea kaalub üles meis oleva halva.
Olen oma viimaste saadete jooksul näidanud Piibli põhjal,
et see ei käi nii.
Aga isegi kristlaste seas...
Selliste kristlaste, kes on nö sündinud kristlased.
Nad on pärit kristlikust perest ja usuvad kristlikesse väärtustesse,
mitte budistlikesse või islamistlikesse väärtustesse.
Nad on nö sündinud kristlaseks, aga neil puudub isiklik suhe Jumalaga
Inimesed peavad "kristlaste" all silmas väga laia inimeste ringi.
Tean, et see võib ehk solvata kedagi,
aga kui mõni selline inimene sureks, omamata isiklikku suhet Jumalaga,
ei pääseks ta ka taevasse.
Jeesus ütles enda kohta Johannese 14:6:
Mina olen tee ja tõde ja elu.
Ükski ei saa minna Isa juurde muidu kui minu kaudu."
Sellest üksi ei piisa, et tunnistad Jeesuse olemasolu.
Sa pead Ta ka Issandana vastu võtma.
Roomlastele 10:9 räägib sellest
ja Jaakobuse 2:19 ütleb,
et isegi kurjad vaimud usuvad Temasse ja värisevad.
Nii olen eelmistes saadetes rõhutanud seda kõike,
rääkides, et Jeesust peab austama sama palju kui Jumalat
ja me peame pühenduma Talle.
Olen rääkinud rikkast noormehest Markuse 10:17-22,
kes nägi Jeesuses vaid head õpetajat ja mitte Jumalat,
mistõttu ta pöördus ja läks Jeesuse juurest ära,
võtmata vastu Jeesuse päästet.
Pääste tuleb võtta vastu kui kingitus.
See pole mingi tasu, mida välja teenida,
vaid and, mis on meile antud
ja mis tuleb usu kaudu vastu võtta.
Kahjuks aga enamus inimesi ei mõista seda
ja see on ka põhjus, miks sellest teemast õpetan.
Avame Johannese 3. peatüki,
kus variser Nikodeemus tuli ühel ööl Jeesuse juurde.
Joh. 3:1: "Aga variseride hulgas oli inimene nimega Nikodeemos,
üks juutide ülemaid.
Ta tuli ühel ööl Jeesuse juurde..."
Teate, miks ta just öösel Jeesuse juurde tuli?
Sest ta tundis hirmu või piinlikkust minna Ta juurde päeval.
Variserid - tolle aja religioosse süsteemi esindajad,
olid Jeesuse vastu.
Nikodeemus aga sai puudutaud Jeesuse õpetuse poolt,
mistõttu ta austas Teda ja soovis Tema nõu ning abi.
Samas ta aga kartis, mis see talle maksma läheb.
See pole hea olukord.
Tänapäevalgi on palju selliseid inimesi,
kes on nö "kapi kristlased" ja kes usuvad Jeesust oma südames.
Jeesus aga ütles Matteuse 10:33,
et kes iganes salgab Teda inimeste ees,
seda salgab ka Tema Isa ees.
See ei tähenda, et pead olema täiuslik
või et hirmu või läbikukkumist kogedes kaotaksid oma pääste.
Küll aga pead olema valmis pühendama end Jeesusele avalikult,
sest "kapi kristlust" kui sellist pole olemas.
Joh. 3:2 on öeldud, et Nikodeemus "tuli ühel ööl Jeesuse juurde
ja ütles talle: Rabi, me teame,
et sa oled Jumala juurest tulnud Õpetaja,
sest keegi ei suudaks teha neid tunnustähti, mida sina teed,
kui temaga ei oleks Jumal.”
Ta oli valmis tunnistama Jeesust kui õpetajat ja prohvetit;
kedagi, kes on püha ja kes esindab Jumalat.
Kuid tal oli raskusi mõistmisega, kas Jeesus on tegelikult Jumal.
Kogu loo positiivne külg on see, et kui Jeesus risti löödi,
oli Nikodeemus piisavalt julge, et minna koos ühe teise mehega
ja paluda Jeesuse ihu, et see maha matta.
Nii samastas ta end avalikult Jeesusega.
Ka ühel teisel korral,
kui Suurkohus tuli kokku, et süüdistada Jeesust,
astus Nikodeemus Tema kaitseks välja (Jh 7:50-51).
Seetõttu usun, et Nikodeemus liikus oma usus Jeesusesse edasi
ja väljendas seda ka avalikult.
Usun, et ta oli uuestisündinud kristlane,
aga siin loos siis ta tuli öösel ja ütles:
"Tean, et oled eriline Jumala võitu,
sest muidu sa ei saaks teha kõiki neid imesid, mida teed,
kui Jumal poleks sinuga."
Ja Jeesus vastas talle.
Just nõnda nagu Markuse 10. ptk.'s sellele rikkale noormehele.
Ta ütles, et lihtsalt Tema olemasolu ja headuse tunnistamine pole piisav.
Peab tegema enamat.
Nii ütles ka Jeesus talle Joh.3:3: Tõesti, tõesti, ma ütlen sulle,
kes ei sünni ülalt, ei või näha Jumala riiki.”
See fraas "Ei saa näha Jumala riiki" tähendab seda,
et sa kohe kindlasti ei pääse Jumala riiki,
kui sa ei oska seda nähagi.
Kuniks sa pole uuestisündinud,
pole sa isegi Jumalariigi ukse ligi jõudnud.
Seda siis, kui sul pole suhet Jumalaga.
Nikodeemus oli selle peale šokis ja ütles Talle:
Kuidas saab inimene sündida, kui ta on vana?
Ega ta saa ju minna tagasi oma ema üska
ja teist korda sündida?”
See, mida Jeesus ütles,
tähendab kreeka keeles "ülevalt sündima"
ja sel pole mingit pistmist loomupärase sünniga
nagu Nikodeemus arvas, kui küsis:
Ega ta saa ju minna tagasi oma ema üska
ja teist korda sündida?”
Nii olekski täpsem öelda "sündida ülalt",
sest see on tegelikult see, millest Jeesus rääkis.
Nikodeemus aga arvas, et jutt käib tavapärasest sünnist.
Jeesus vastas: Tõesti, tõesti, ma ütlen sulle,
kes ei sünni veest..."
Siin on nüüd juttu tavapärasest sünnist,
kus lapse sündides tulevad looteveed ära.
Ehk Jeesus ütles:
"Kes ei sünni veest ja Vaimust, ei saa minna Jumala riiki."
Nii räägib Jeesus teisest sünnist - ülevalt sündimisest ehk uuestisünnist.
Nii nagu sa saad tulla siia ilma vaid läbi sünni...
Sa ei saa olla vaid vaim, mis hõljub kuskil ringi,
vaid sa vajad ka ihu
ja sa pead sündima siia ilma läbi tavapärase sünni.
Nõnda ei pääse sa ka Jumala riiki mõnel muul moel,
kui läbi vaimse sünni ehk läbi taevast lähtuva sünni.
Sa sündisid siia ilma läbi lootevete
ja selleks, et pääseda Jumala riiki, pead sa sündima läbi vaimu,
mis tähendab üht seesmist muutust.
Seda on ülimalt oluline mõista,
sest väljaspool kogudust on tohutu hulk inimesi,
kes peab end heaks
ja kes usub, et kõik nende hea kaalub üles nende halva
ja nii on neil suhe ka Jumalaga.
Kuid nad ei mõista, et nad peavad saama seesmiselt muudetud
ja et nad peavad sündima uuesti, et nende sees võiks olla uus inimene.
2. Korintlastele 5:18:
"Niisiis, kui keegi on Kristuses, siis ta on uus loodu,
vana on möödunud, vaata, uus on sündinud.
See kõik on Jumalast,
kes meid on enesega Kristuse läbi lepitanud..."
Tõeline kristlane on keegi, kes ainuüksi ei tunnusta midagi.
Jah, nad võivad uskuda Jumalasse ja mitte kahelda Temas.
Nad võivad uskuda, et Jumal on olemas
ja et Jeesus on Jumala Poeg
ja nad võivad isegi ülistada Teda kui inimeseks saanud Jumalat.
Nad võivad uskuda ja tunnistada kõike, mis on õige.
Aga kui sa ei lähe sellest kõigest kaugemale
ega pane oma usku Jeesusesse, võttes Ta vastu kui oma Päästja...
Kui lõpetad lootmise iseenda ja oma religioossete etteastete peale
ja paned oma usu Jeesusesse,
siis leiab ka su sees üks muutus aset.
Kui see muutus aga pole toimunud,
pole see inimene ka tõeliselt pühendanud end Jeesusele.
Tõeline pääste ei tähenda vaid tõe tunnistamist,
vaid ka pühendumist neile tõdedele,
kuniks need toovad esile muutuse su sees
ja sinust saab uus loodu.
See selgitab ka, miks on nii palju inimesi,
kes küll tunnistavad kristlikke tõdesid, Jumalat ja Jeesust;
kes tunnistavad 10 käsku, Mäejutlust jne.
Nad maksavad kümnist jne., olles head inimesed.
Nad aktsepteerivad kõiki neid õigeid asju,
aga nad pole pannud oma usku Jeesusesse
ega ole omanud isiklikku kokkupuudet Temaga.
Nad pole seespidiselt muutunud
ja seetõttu nad elavadki vaid pinnapealset kristlikku elu,
sest nad pole muutunud ja nende loomus ei tunne Jumalat.
Jah, nad tunnistavad Jumala olemasolu ja õigeid asju,
aga nende südamed pole muutunud.
Ma nii väga loodan, et see mõte jõuab teile kohale.
Kristlus pole vaid mingi uskumuste süsteem,
vaid see on isiklik suhe Jumalaga läbi Jeesuse Kristuse,
mis toob inimeses esile seesmise muutuse.
Sa oled muudetud ega ole enam see sama inimene.
Samas tohutu hulk inimesi, kes nimetavad end kristlasteks,
ütlevad: "Olen armu läbi päästetud vana patune!"
Nad näevad end endiselt oma vanas loomuses,
arvates, et pääste ja muutus tulevad esile alles taevasse jõudes.
Jah, taevasse minnes ootab meid muidugi ees muutus,
sest me füüsiline ihu muutub ja me saame endale rikkumatu ihu.
Mu maine ihu muutub surematuks ja mu rikutud hing ei ole enam rikutud.
Kuid mu vaimus on see muutus juba toimunud.
Kristlik elu ei tähenda mu püüdu muutuda ja saada paremaks.
Kristlik elu tähendab võtta Jeesus oma Päästjana vastu,
läbi mille kogen taevast uuestisündi ja seesmist muutust.
Tegu on kui ühe vahetusega, kus muutub seesmine, mitte väline elu
Tänu aga seesmisele muutusele saab muutuma ka mu väline elu.
Usun, et kristlase elu peaks peegeldama muutust.
Kui olid varem alkohoolik, narkomaan, teiste kiusaja või mis iganes muud,
siis peaksid uuestisünni tulemusena muutuma
ja see peaks ka väliselt nähtav olema.
Kuid see on Jumala-suhte kaasnähtus,
mitte asi, mis tingib suhte Jumalaga.
Saad tulla Jumala juurde just sellisena nagu oled
ja pühendada oma elu Talle,
mis toob su sees kaasa reaalse muutuse.
Vastavalt sellele aga, kui palju uuendad oma meeli,
hakkab see ka väljenduma su tegudes, kõnepruugis ja käitumises
Kuid need kõik on pääste kaasnähtused.
2. Korintlastele 5:17: "...kui keegi on Kristuses..."
Piibel kasutab sellist terminit
viitamaks suhtele Jumalaga läbi Jeesuse.
"...kui keegi on Kristuses, siis ta on uus loodu,
vana on möödunud, vaata, uus on sündinud."
Siin ei räägita su füüsilisest ihust.
See on ilmselge.
Kui inimesed tulevad mu teenistustel eestpalvele
ja kogevad seeläbi uuestisündi,
siis kui nad tulid palvele mehena,
on nad ka uuestisündi kogedes endiselt mehed.
Kui naistena, on nad endiselt naised.
Kui olid palvele tulles paks, oled ka peale seda paks.
Su füüsiline ihu ei muutu selle peale.
Ka ei muutu su hing koheselt selle peale.
Jah, see on loodud muutuma
ja su masendus ning hirmud peaksid lahkuma,
aga seda kõike alles siis, kui hakkad uuendama oma meeli.
See mõte: "Vana on möödunud, vaata, uus on sündinud"
ei tähenda automaatselt su ihu või hinge muutumist,
vaid see tähendab vaimu muutumist.
Niipea, kui koged uuestisündi, oled vaimu poolest täiesti uus inimene
sest su sees toimub üks muutus.
Nii on tõeliselt uuestisündinud kristlane keegi,
kes on muutunud seespidiselt ja oma südame poolest,
olles kui uhiuus inimene.
Su patune loomus on surnud ja kõrvaldatud
ja see on asendatud Jumala enda loomusega.
Jumala vägi ja võimekus on nüüd su sees,
mis peaks avaldama ka välist mõju su ihule, meeltele ja tunnetele.
Muutus ise aga toimub siiski seespidiselt.
Olen rääkinud sel teemal nii raadios kui telekas
ja see sõnum mõjutab kohe eriti hästi vange.
Sest paljud neist, kes istuvad kinni, on olukorras, kus...
Paljud meist, kes me pole vangis,
petame end arvamisega, et me elu on lihtsalt imeline,
kuna me pole nii õnnetud kui kõik teised
ja me arvame, et kõik on hästi.
Vangis olijad aga teavad, et nad on omadega metsas.
Keegi ju ei taha istuda puuris ega olla selliselt koheldud.
Nad teavad, et nende elud on metsas ja et nad vajavad midagi uut.
Nii et, kui siis mõni jutlustaja küsib:
"Kas vajad muutust? Kas tahad saada uueks?
Kui võtad Jeesuse vastu,
saab kõik vana mööda ja kõik uueks."
Vangid mõistavad enam kui hästi, et nad vajavad muutust ja midagi uut,
mistõttu nad paluvad päästepalve ja ootavad muutust.
Kui nad aga pole valvel ja neile ei õpetata Jumala Sõna,
arvavad nad, et see muutus sünnib füüsilisel ja emotsionaalsel tasandil.
Ja ometi on nad hommikul ärgates ikka selles samas vangikongis
ja samas vanglas
ja neid koheldakse ikka vanamoodi.
Neil on ikka oma karistusaeg kanda.
Kõik on ikka sama.
Kui nad seda ei mõista, on nad pettunud,
sest nad arvasid, et kõik saab ju uueks
ja järelikult siis Piibel ei toimi.
Ja nad pole ka kindlad, et nad üldse päästetudki said.
Kuid see muutus toimub seespidiselt ja automaatselt.
Sa saad muudetud sel samal hetkel, mil usud
ja muutud täpselt samasuguseks nagu Jeesus on praegu taevas.
Muutud selliseks oma vaimus.
1 Johannese 4:17:
"Selles on Jumala armastus saanud meie juures täiuslikuks,
et meil oleks julgust kohtupäeval;
sest nii nagu on tema (Jeesus), oleme meiegi selles maailmas."
Mitte tulevases maailmas, aga selles maailmas.
See ei puuduta meie füüsilist ihu ega tundeid,
mis võivad küll ka ja peavadki muutuma,
aga oma vaimus muutud sa päästehetkel koheselt
Jeesuse sarnaseks.
Sest Galaatlastele 4:6 ütleb,
et Jumal on läkitanud me südameisse oma Poja Vaimu,
kes hüüab: Abba! Isa!”
Roomlastele 8:9 ütleb:
"Kellel ei ole aga Kristuse Vaimu, see ei ole tema oma."
Ta ei ütle, et kui sul pole läbi Jeesuse ligipääsu Jumalale, kes on taevas,
vaid ta ütleb, et kui Kristuse Vaim ei ela su sees,
siis sa ka pole Tema oma.
Sa pole uuestisündinud ega muudetud.
Tõeline pääste tähendab muudetud elu
ja nö väljavahetatud elu.
Su vana patune loomus kaob ja sinust saab seesmiselt uus inimene.
Usun, et üks põhjusi, miks me näeme nii paljusid neid,
kes väidavad end olevat kristlased,
on need, kes kui neid kinni peetaks -
neis poleks mingitki märki sellest, et nad on kristlased.
Ei mingit märki sellest nende elus.
Nad on vaid nime poolest kristlased.
Üks põhjusi selleks on see,
et inimestel puudub tõeline suhe Jumalaga.
Nad pole uuestisündinud ja neis pole toimunud mingit muutust.
Nad on lihtsalt mõistuse tasandil aktsepteerinud kristlikke väärtusi,
mitte mõne muu usundi väärtusi.
Kuid tegu ongi vaid mõistusliku looga,
millega pole kaasnenud mingit muutust.
Kui aga koged tõelist uuestisündi, siis see ka muudab sind
ja sinust saab uus inimene.
See ei tähenda aga kohest välist muutust.
Roomlastele 12:2: "...vaid muutuge meele uuendamise teel..."
Kuniks sa ei muuda oma meeli ega mõista, mis sulle on antud,
ei näe sa ka mingit välist muutust.
Õpetan praegu vaid väikest osa sellest,
mis on muidu talletatud ka CD'dele ja DVD'dele
teemana "Vaim, hing ja ihu".
Ühtlasi on see olemas ka raamatu- ja õppematerjalina.
Kõik on leitavad me kodulehelt.
Kogu see materjal on palju põhjalikum
rääkides sellest, mis toimub pääste käigus,
kui sinust saab uus inimene.
Sa muutud, sest koged uuestisündi.
See on hoopis midagi muud ja sa pead mõistma neid asju.
Nii paljud inimesed lihtsalt loodavad, et nad on päästetud.
"Jumal, ma tean, et oled olemas.
Kas Sa palun võtaks mu vastu?"
Kuid see pole mingi pääste.
Sa pead tegema Jeesusest oma Issanda.
Pead ülendama Ta sellele kohale oma elus,
kus tunnistad, et Jeesus on inimeseks saanud Jumal.
Pead mõistma, et Ta maksis su pattude eest
ja need on kustutatud.
Mitte su enda heategude tõttu, et ületada kõike oma halba,
vaid Päästja ise kustutas need,
lepitades sind ja makstes su pattude hinna.
Sul on oluline mõista seda
ja sa pead pühendama end Jeesusele,
öeldes: "Isa, tahan omada suhet Sinuga
tänu sellele, mida Jeesus on minu heaks teinud,
mitte tänu sellele, mida mina Sinu heaks teen."
Vaid väga vähesed kristlased mõistavad selle tegelikku sisu.
See kõik on hetkel "Andrew teoloogia",
aga olen näinud statistikat USA kohta,
et 68% sealsetest elanikest peavad end kristlaseks.
Ma ei tea, on see ka täpne,
kuid tean, et USA's on väga, väga suur hulk inimesi,
kes peavad end kristlaseks.
Oluliselt väiksem arv peab end uuestisündinuks.
Seda siis sellises mõttes nagu Johannese 3 seda kirjeldab.
Enamus neist on evangeelsete koguduste inimesed,
mis on pisut lähemal sellele, kes tõeline kristlane on.
Kuid isegi keset neid evangeelseid uuestisündinuid -
kui küsida nende käest, mis toob esile pääste,
nad ei oska vastata.
Nad ütlevad jälle: "Usun, et olen hea inimene
ja mu headus korvab kõik mu halva."
Kui aga kõik täna loetud piiblisalmid vastavad tõele,
siis neist 38%'st evangeelsetest uuestisündinutest
jääb järgi vaid käputäis, kel on tõeline suhe Jumalaga.
Tuginedes statistikale selle väikese hulga inimeste kohta,
kes tunnistavad omavat suhet Jumalaga,
siis kui vaadata seda, kuidas ja kelle poolt me hääletame
ja milline on inimeste moraalsus,
siis vaid väga väike protsent kogu Ameerika rahvastikust
käitub nagu kristlased.
Paljud on lihtsalt nimekristlased.
Olles tunnistanud inimestele Jumalast ja küsinud, on nad kristlased?,
on nad võtnud taskust mündi ja öelnud: "Muidugi ma olen kristlane!"
sest siin mündi pealgi on kirjas: "Me usume Jumalasse".
Nad arvavad, et see slogan me rahaühikutel
teeb neist kristlase,
kuna nad on sündinud nö "kristliku" rahva sekka,
mille rahatähtedel ilutseb: "Me usume Jumalasse".
On lausa kohutav, et inimesed näevad selles päästet
ja ometi paljud meist näevad.
Olen näinud kristlikke juhte -
inimesi, kelle osas tean, et nad on uuestisündinud,
osalemas jutusaadetes, kus küsitakse:
"Nii et te usute, et ainult need, kes usuvad Jeesusesse,
pääsevad taevasse?
Ja kõik miljonid inimesed, kes ei usu Jeesusesse,
lähevad põrgusse?"
Olen näinud, kuidas kristlikud juhid hakkavad selle peale kokutama
ja püüdes olla kaastundlikud
ning näidata, et Jumal armastab kogu maailma,
ei julge nad öelda, et Jeesus on ainus tee.
Samas kui Jeesus ise ütles, et Ta on ainus tee.
Apostlite teod 4:12: "Ja kellegi muu läbi ei ole päästet,
sest taeva all ei ole antud inimestele ühtegi teist nime,
kelle läbi meid päästetaks.”
Ma ei hakka kunagi vabandama selle pärast,
et Jeesus on ainus tee Isa juurde ja me peame omama suhet Temaga.
See on evangeeliumi tõde.
Tean, et see ei pruugi olla populaarne,
aga ühel päeval Jumala ees seistes,
kus elu ei tõlgendata enam õhtuste uudiste, New Age'i inimeste
või mille iganes muu kaudu,
on inimesed tänulikud selle saate eest,
kust nad kuulsid tegelikku tõde.
Tõde, mis tõeliselt aitab.
Me aeg on tänaseks läbi,
aga julgustan teid tellima endale neid materjale,
tehes seda me kodulehekülje kaudu.
Nii et võtke meiega ühendust juba täna!
Andrew 4-osaline õpetusseeria "Uus sina ja Püha Vaim"
on tellitav nii CD'na kui DVD'na.
DVD'l on salvestatud telekas näidatud 5-nädalane õpetusseeria.
Sama õpetus on saadaval ka raamatu kujul.
Lisaks sellele on saadaval ka samateemaline õppematerjal,
millel kaasas olevalt CD'lt
saab selle ka PDF-failidena välja trükkida.
Külasta meie kodulehte www.awme.net
ja ava kastike "What's On TV", et saada rohkem infot tellimise kohta.
Ühtlasi pakume sulle raamatut "Taaveti õppetunnid" (inglise keeles)
Telli see samuti meie kodulehelt.
Kõik meie kontaktid - ka tellimusteks, on nähtavad ekraanil.
Loodame sinust kuulda juba täna!
Täpsem info Andrew Wommacki teenistuste kohta www.awme.net
Hetkel jagatav info
puudutab juba toimunud pastorite konverentsi ühel sügisel,
kus kõnelesid erinevad jumalasulased.
Varasemalt oli kõnelejateks vaid kolm pastorit,
kuid tänu uuele asukohale sai teha ka mitmeid muudatusi.
Üheskoos peeti mõnusat söögiosadust,
kuid kõige olulisem oli siiski mitmed uued kõnelejad,
mistõttu tegu oli igati võimsa koosviibimisega.
Konverents oli mõeldud
kõigile täisajaga jumalariigis teenivatele inimestele
ja tegu oli väga, väga erilise ajaga.
Rohkem infot eelolevate ürituste kohta leiate www.awmi.net
Plõksides erinevate telekanalite vahel,
sattusid Dawa ja Bob Andrew saate peale
ja nende elu muutus igaveseks.
Kuuldes, kui väga Jumal mind armastab
ja mida Ta minu heaks teinud on,
hakkasin mõistma evangeeliumi tõelist sisu.
Igatsedes täita Jumala kutset oma elus,
kolisid Bob ja Dawa Colorado Springsi,
et õppida Charise piiblikoolis.
Seejärel naasesid nad Nepaali ja tagasi tööle.
Märkasin teel tööle kahte väikest poissi,
kelle jalad olid parkunud ja riided täiega mustad.
Küsisin Jumalalt, mida Ta tahaks, et ma teeks?
Jumal vastas: "Toida neid."
Sellest juhisest sündis uus teenistus -
hüljatud poiste toitmine Katmandus. Nii maises kui vaimses mõttes.
Mu eesmärk on alati jagada nendega evangeeliumi,
sest vaid Jumala Sõna saab muuta inimeste elu.
Ainult evangeelium.
Veel üks muudetud elu ja muudetud maailm.
Andrew Wommacki teenistus ja Charise piiblikool.
Tõlge: Anne-Ly Raukas